**J e g y z ő k ö n y v**

Készült Budapest Főváros XX. kerület Pesterzsébet Önkormányzat Képviselő-testülete ***2019. május 09-én 14 órakor*** (Budapest, XX., Kossuth Lajos tér 1., I. em. 63-64.) megtartott **nyílt** üléséről.

Jelen vannak: Szabados Ákos polgármester, Juhász Lajosné alpolgármester, Kovács Eszter alpolgármester, Nemes László alpolgármester, Bada-Gémesi Emese, Csaszny Márton, Fekete Katalin, Fekete László, Kaiser György, Komoróczy László, Mach Péter, Marton Sándorné, Nagy Lászlóné, Nemesné Németh Judit, Rostagni Attila, Völgyesi Krisztián.

Távol vannak: Márkus Jánosné, Somodi Klára.

Tanácskozási joggal jelen vannak: dr. Demjanovich Orsolya jegyző, Kócziánné dr. Pohl Mónika aljegyző, a főépítész, valamint a Polgármesteri Hivatal osztályvezetői, osztályvezető-helyettesei.

Szabados Ákos: Köszönti a megjelenteket, megállapítja, hogy 16 képviselő van jelen az ülésteremben, az ülés határozatképes. Tájékoztatja a képviselő-testületet, hogy Márkus Jánosné és Somodi Klára képviselők távolmaradásukat előre jelezték. Javaslatot tesz az ülés napirendi pontjaira. Kéri a következő előterjesztés napirendre vételét:

***14. napirend:*** Javaslat az Integrit-XX. Kft. könyvvizsgáló szerződésének meghosszabbítására

Előadó: Szabados Ákos polgármester

Tárgyalja: Gazdasági Bizottság

Előterjesztés hiányában a „Fellebbezések” című napirendet nem tárgyalják, így azt levételre javasolja. Kéri, hogy a „Beszámoló a két ülés között eltelt időszak munkájáról” című előterjesztést követően első napirendként a „Javaslat Budapest Főváros XX. kerület Pesterzsébet Önkormányzata és szervei szervezeti és működési szabályzatáról szóló 37/2014. (XI. 13.) önkormányzati rendelet módosítására” című előterjesztést, azt követően a „Javaslat az Integrit-XX. Kft. 2018. évi mérlegbeszámolójának elfogadására”, majd a „Javaslat az Integrit-XX. Kft. könyvvizsgáló szerződésének meghosszabbítására” című előterjesztést tárgyalja meg a képviselő-testület. Javasolja, hogy a további napirendi pontok tekintetében a meghívó szerinti sorrendben haladjanak.

Szabados Ákos: Megállapítja, hogy a napirendre vonatkozóan más javaslat nem hangzik el.

Szavazásra teszi fel a „Fellebbezések” című előterjesztés napirendről történő levételének elfogadását.

Megállapítja, hogy a jelenlévő 16 képviselő 16 igen 0 nem 0 tartózkodással elfogadja azt.

Szavazásra teszi fel a „Javaslat az Integrit-XX. Kft. könyvvizsgáló szerződésének meghosszabbítására” című előterjesztés napirendre vételének elfogadását.

Megállapítja, hogy a jelenlévő 16 képviselő 16 igen 0 nem 0 tartózkodással elfogadja azt.

Szavazásra teszi annak elfogadását, hogy a „Beszámoló a két ülés között eltelt időszak munkájáról” című előterjesztést követően első napirendként a „Javaslat Budapest Főváros XX. kerület Pesterzsébet Önkormányzata és szervei szervezeti és működési szabályzatáról szóló 37/2014. (XI. 13.) önkormányzati rendelet módosítására” című előterjesztést, majd a „Javaslat az Integrit-XX. Kft. 2018. évi mérlegbeszámolójának elfogadására és a „Javaslat az Integrit-XX. Kft. könyvvizsgáló szerződésének meghosszabbítására” című előterjesztést tárgyalja meg a képviselő-testület.

Megállapítja, hogy a jelenlévő 16 képviselő 16 igen 0 nem 0 tartózkodással elfogadja azt.

Szavazásra teszi fel az egész módosított napirend elfogadását.

Megállapítja, hogy a jelenlévő 16 képviselő 16 igen 0 nem 0 tartózkodással elfogadja azt.

**092/2019. (V. 09.) Ök. sz. határozat**

a Képviselő-testület

*I. a 2019. május 9-ei ülésén az alábbi napirendi pontokat tárgyalja:*

1. Beszámoló a két ülés között eltelt időszak munkájáról
2. Javaslat Budapest Főváros XX. kerület Pesterzsébet Önkormányzata és szervei szervezeti és működési szabályzatáról szóló 37/2014. (XI. 13.) önkormányzati rendelet módosítására
3. Javaslat az Integrit-XX. Kft. 2018. évi mérlegbeszámolójának elfogadására
4. Javaslat az Integrit-XX. Kft. könyvvizsgáló szerződésének meghosszabbítására
5. Javaslat a településkép védelméről szóló rendelet megalkotására
6. Beszámoló a 2018. évi adóztatási tevékenységről
7. Javaslat a Bp. XX. Kossuth Lajos u. 63. szám alatti telekingatlan hasznosítása érdekében lefolytatott pályázati eljárás eredményének megállapítására
8. Javaslat a Bp. XX. Kossuth Lajos utca 68. sz. alatti és Kossuth Lajos utca 146. szám alatti ingatlanok további hasznosítására
9. Javaslat az „Önkormányzati feladatellátást szolgáló fejlesztések támogatása” című   pályázaton történő részvételre
10. Javaslat a 2018. évi Éves Ellenőrzési Jelentés jóváhagyására
11. Javaslat 2018. évi Éves Összefoglaló Ellenőrzési Jelentés jóváhagyására
12. Beszámoló Budapest Főváros XX. kerület Pesterzsébet Önkormányzata 2018. évi költségvetésének végrehajtásáról. A 2018. évi maradvány jóváhagyása
13. Bizottságok beszámolói, tagcserék, kérdések, bejelentések, interpellációk

*II. a 2019. május 9-ei ülésén az alábbi napirendi pontot nem tárgyalja:*

* Fellebbezések

Felelős: Szabados Ákos polgármester

Határidő: azonnal

Szabados Ákos: Az ülés vezetését a „Beszámoló a két ülés között eltelt időszak munkájáról” című előterjesztés megtárgyalása idejére átadja Kovács Eszter alpolgármester részére.

Kovács Eszter: Az ülés vezetését átveszi.

***1. napirendi pont:*** Beszámoló a két ülés között eltelt időszak munkájáról

Előadó: Szabados Ákos polgármester

***Tisztelt Képviselő-testület!***

**Április 9-én**

a kerület egészségügyi alapellátásában dolgozó orvosokkal, **április 24-én** a kerületi egyházvezetőkkel tartottunk találkozót. Ez már évek óta megszokott tájékoztatás a mögöttünk hagyott év költségvetéséről, és az ez évi legfontosabb feladatokról, illetve a költségvetésben a területet érintő képviselő-testületi döntésekről szólt a tájékoztatás.

**Április 18-22-ig**

már második alkalommal került megrendezésre a Kosuti Fesztivál Húsvét Pesterzsébeten rendezvénye. A színes programokkal tarkított húsvéti vásárt nagy érdeklődés kísérte az itt élők és a hozzánk érkezők körében egyaránt. Ezekben a napokban szerzett személyes tapasztalatai viszonylag vegyesek voltak, de inkább pozitívnak mondaná. Egyértelmű, hogy sokan látogattak ki, jól érezték magukat azokon a programokon, amelyek megvalósultak. A programok színvonala is mérhető módon változott a tavalyi évhez képest. Új kirakodó faházak jelentek meg, amelyek a szolgáltatás színvonalát emelték. Azonban ezeken a faházakon is szükséges további javításokat végrehajtani. Amennyiben a karácsonyi vásárt tovább kívánják fejleszteni, akkor nyilvánvaló, hogy ezeket a faházakat be kell szerezni nagyobb számban, és az eddigiekhez képest jobb minőségben. Remélhetőleg ez így is lesz.

**Április 25-én**

a PESO-val és Soroksár Önkormányzatával közösen rendeztük meg a Sárkányölő Szent György napi ünnepséget. A kiemelkedő munkát végző rendőrök idén a soroksári Táncsics Mihály Művelődési házban vehették át kitüntetéseiket. Ezúton is gratulál nekik, közöttük kiemelten a kerület rendőrkapitányának. Kifejezetten sikeres esztendőt hagyott maga mögött a kerületi rendőrkapitányság Makádi Katalin vezetésével. Köszönjük, és még egyszer gratulálunk az Ő kitüntetéséhez is.

**Pénzügyi-számviteli jellegű információk**

Számlák egyenlege 2019. május 7-én:

Költségvetési számla egyenlege: 1.582.085. E Ft,

A bérlakás értékesítési számla egyenlege: 336.992. E Ft,

Egyéb helyiség, telek értékesítési számla egyenlege: 474.482. E Ft.

A számlák lekötései: A számlákon lekötés nincs.

Munkabér hitelünk nincs.

Folyószámlahitelünk nincs.

**Folyamatban levő közbeszerzési eljárások:**

* A *„Vörösmarty piac burkolatjavítás”* tárgyú közbeszerzési eljárás lefolytatása és

a *„Közterületi, zöldfelületi rekonstrukció”* tárgyú közbeszerzési eljárás lefolytatása folyamatban van.

* Az *„Útfelújítási munkák Budapest XX. ker. Pesterzsébet közigazgatási területén”*

tárgyú közbeszerzési eljárásban a *Pöltenberg utca (Török Flóris u. - Lázár u. között), valamint a Királyhágó utca* felújítására vonatkozó szerződések aláírása folyamatban van a Magic Trade Kft. nyertes ajánlattevővel.

* A *„Járda felújítási munkák Budapest XX. ker. Pesterzsébet közigazgatási területén”* tárgyú közbeszerzési eljárásban a *Nefelejcs-Rezeda-Liliom-Kende Kanuth u., a Valéria-Albert-Hosszú-Köteles u., az Ősz utca és a Köztársaság tér* járdáinak felújítására vonatkozó szerződések aláírása folyamatban van a Nató Kft. nyertes ajánlattevővel.
* A *„Csili Művelődési Központ udvarának, illetve A és B épületének belső felújítása”* tárgyú közbeszerzési eljárásban és a *„XX. kerület Pesterzsébet Önkormányzat közterületén nagy géppel történő fűnyírás ellátása”* tárgyú egyszerű beszerzési eljárásban a szerződések aláírásra kerültek a Nató Kft. nyertes ajánlattevővel.
* A *„Budapest XX. kerület Vágóhíd u. 38. sz. alatt található bekerített játszótér felújításának tervezése és kivitelezése”* tárgyú egyszerű beszerzési eljárásban a szerződés aláírásra került a Pannon Park Forest Kft. nyertes ajánlattevővel.

Szeretném Önöket egy jó hírről tájékoztatni, amely nem régen ékezett. Halász Attila edző a Benedek Elek Általános Iskola testnevelő tanára köszönetét fejezi ki az önkormányzatnak azért a támogatásért, amelynek segítségével tanítványai 2019 áprilisában Dublinban zajló karate világkupán részt vehettek, és megmérettethették magukat. Tizenegy ország részvételével a közel 120 fős mezőnyben 19 versenyzővel képviselték Magyarországot, illetve Pesterzsébetet. Az összesítésben a második helyen végeztek, 10 arany, 7 ezüst és 8 bronzéremmel tértek haza.

Szeretném Önöket meghívni 2019. május 11-én 10 órától kezdődően az „Egészségnap” rendezvényre, amely a sétáló utcában kerül megrendezésre.

Csaszny Márton: A polgármesteri beszámolóban elhangzott, hogy a Pöltenberg utca – Királyhágó utcára vonatkozó szerződések aláírásra várnak, de tudomása szerint a Pöltenberg utca már el is készült?

Szabados Ákos: A Pöltenberg utca másik szakasza készült el.

Csaszny Márton: A Vágóhíd utca 38. házszám alatti „játszótér” nehezen kezelhető konkrét címmel. Amennyiben jól érti, akkor az Alsóteleki utcai lakótelepen lévő bekerített játszótérről van szó?

Szabados Ákos: Igen, jól érti.

Kovács Eszter: Megállapítja, hogy a napirendi pont kapcsán több kérdés, hozzászólás nem hangzik el, a vitát lezárja.

Szavazásra teszi fel a „Beszámoló a két ülés között eltelt időszak munkájáról” című előterjesztés elfogadását.

Megállapítja, hogy a jelenlévő 16 képviselő 16 igen 0 nem 0 tartózkodással elfogadja azt.

**093/2019. (V. 09.) Ök. sz. határozat**

a Képviselő-testület

elfogadja a „Beszámoló a két ülés között eltelt időszak munkájáról” című előterjesztést.

Kovács Eszter: Az ülés vezetését átadja Szabados Ákos polgármester úrnak.

Szabados Ákos: Az ülés vezetését átveszi.

***2. napirendi pont:*** Javaslat Budapest Főváros XX. kerület Pesterzsébet Önkormányzata és szervei szervezeti és működési szabályzatáról szóló 37/2014. (XI. 13.) önkormányzati rendelet módosítására

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Rostagni Attila: A Jogi, Igazgatási és Közbiztonsági Bizottság kéri az előterjesztésben szereplő rendelettervezet elfogadását.

Szabados Ákos: Szavazásra teszi fel az előterjesztésben szereplő rendelettervezet elfogadását.

Megállapítja, hogy a jelenlévő 16 képviselő 16 igen 0 nem 0 tartózkodással elfogadja azt.

**Az önkormányzat**

**megalkotja 16/2019. (V.21.) önkormányzati rendeletét Budapest Főváros XX. kerület Pesterzsébet Önkormányzata és szervei szervezeti és működési szabályzatáról szóló 37/2014. (XI. 13.) önkormányzati rendelet módosításáról.**

***3. napirendi pont:*** Javaslat az INTEGRIT-XX. Kft. 2018. évi mérlegbeszámolójának elfogadására

Előadó: Potoczky Attila, az Integrit XX. Kft ügyvezető igazgatója

Szabados Ákos: Megnyitja a napirendi pontot. Kéri a bizottságok véleményét.

Marton Sándorné: A Pénzügyi Bizottság a mérlegbeszámoló elfogadását javasolja.

Csaszny Márton: A Gazdasági Bizottság támogatja az előterjesztésben szereplő határozati javaslat elfogadását.

Potoczky Attila: A bizottsági üléseken is elmondta, hogy a két év közötti különbséget elsősorban az jelenti – van néhány sor, ahol ez szembeötlő -, hogy 2017. szeptemberében került beolvasztásra a PVF Kft. az INTEGRIT-XX. Kft-be. Abban az évben ez a teljesítmény még nem jelentkezett, de 2018 egészében már igen. Elsősorban ennek köszönhetőek a változások, amelyek alapvetően pozitív irányúak.

Szabados Ákos: Megállapítja, hogy több kérdés, hozzászólás nem hangzik el, a vitát lezárja.

Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 16 képviselő 16 igen 0 nem 0 tartózkodással elfogadja azt.

**094/2019. (V.09.) Ök. sz. határozat**

a Képviselő-testület

1. a 2018. évi gazdálkodás eredményeként létrejött 1 209 E Ft adózott eredményt jóváhagyja.
2. Az INTEGRIT-XX. Kft. 2018. évi mérlegbeszámolóját elfogadja az alábbi szerint:

Mérleg eszköz és forrásoldalának egyező összege 198 851 E Ft

Saját tőke összege 148 914 E Ft

Adózott eredmény 1 209 E Ft

3. által hozott 307/2011. (IX. 15.) Ök. sz. határozat alapján történt pótbefizetés terhére a Társaság a 2018. évi mérleg szerinti eredményét, 1 209 E Ft-ot 2019. június 30-ig visszafizet.

4. a FEB 2018. évi munkájáról szóló beszámolót elfogadja.

5. a 2018. évi beszámolót az ügymenetről és a piacüzemeltetésről elfogadja.

Felelős: Potoczky Attila ügyvezető igazgató

Határidő: adott

*(Az INTEGRIT-XX. Kft. 2018. évi mérlegbeszámolója a jegyzőkönyv mellékletét képezi.)*

***4. napirendi pont:*** Javaslat az Integrit-XX. Kft. könyvvizsgáló szerződésének meghosszabbítására

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Csaszny Márton: A Gazdasági Bizottság három év időtartamra javasolja a könyvvizsgálóval a szerződés megkötését.

Szabados Ákos: Megállapítja, hogy a napirendi pont kapcsán kérdés, hozzászólás nem hangzik el.

Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 16 képviselő 16 igen 0 nem 0 tartózkodással elfogadja azt.

**095/2019. (V. 09.) Ök. sz. határozat**

a Képviselő-testület

1./ az Integrit-XX. Kft. könyvvizsgálójának megválasztja a Pro-Fit Könyvvizsgáló és Tanácsadó Kft-t (Tóth Imre, 2085 Pilisvörösvár, Vörösmarty u. 2., kamarai azonosító: 004068, adószám: 12725339-2-13) 2019. június 1. napjától, határozott időre 2022. május 31-ig.

2./ utasítja az ügyvezetőt, hogy a szükséges intézkedéseket tegye meg a határozat végrehajtása érdekében.

Felelős: Potoczky Attila ügyvezető igazgató

Határidő: 2019. május 31.

***5. napirendi pont:*** Javaslat a településkép védelméről szóló rendelet megalkotására

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Rostagni Attila: A Jogi, Igazgatási és Közbiztonsági Bizottság kéri az előterjesztésben szereplő rendelettervezet elfogadását.

Csaszny Márton: A Gazdasági Bizottság támogatja az előterjesztésben szereplő rendelettervezet elfogadását.

Mach Péter: A Környezetvédelmi és Városfejlesztési Bizottság rendelettervezetet az alábbi módosításokkal együtt javasolja elfogadásra: A 26. § (1) bekezdés a) pontjában szereplő a szabadon álló magastetős beépítés esetén az az utcavonalon álló tető hajlásszöge 35 foknál kisebb és 45 foknál nagyobb nem lehet.

A 26. § (2) bekezdés b) pontjában az utcával párhuzamos tetőhajlásszög esetén is 35 foknál kisebb kritérium meghatározását javasolja a bizottság.

A 27. § (2) bekezdésében a lakóépületek utcai homlokzatán ne legyen alkalmazható cserepeslemez, trapézlemez és bitumenes zsindely.

A 33. §-ban a városias, keretes jellegű területen az épületek utcai homlokzatán nem alkalmazható cserepeslemez, trapézlemez és bitumenes zsindely.

A bizottság a 43. § (1) bekezdését és a (2) bekezdés d) pontjának törlését javasolja.

A 47. § (2) bekezdését javasolják kiegészíteni egy f) ponttal, amely szerint napelem és napkollektor utcai homlokzaton és tetőfelületen történő elhelyezésénél is konzultációra köteleznék a tervezőt.

Szabados Ákos: Tudomása szerint a Mach Péter képviselő által ismertetett módosító javaslatokat az előterjesztő befogadta.

R. Takács Eszter: Igen, Mach Péter képviselő által ismertetett módosító javaslatokat befogadták.

dr. Demjanovich Orsolya: Tekintettel arra, hogy az írásos előterjesztésben a rendelet hatályba lépésének időpontja hiányos, ezért kéri a képviselő-testületet, hogy a rendelet elfogadásával egyidejűleg a hatályba lépésről is döntsenek, mégpedig úgy, hogy a rendelet a kihirdetését követő napon lép hatályba.

Szabados Ákos: Megállapítja, hogy a napirendi ponttal kapcsolatosan több kérdés, hozzászólás nem hangzik el.

Szavazásra teszi fel a Mach Péter képviselő által ismertetett, a Környezetvédelmi és Városfejlesztési Bizottság módosító javaslatával egyidejűleg az előterjesztésben szereplő rendelettervezet elfogadását.

Megállapítja, hogy a jelenlévő 16 képviselő 16 igen 0 nem 0 tartózkodással elfogadja azt.

**Az önkormányzat**

**megalkotja 17/2019. (V.21.) önkormányzati rendeletét a településkép védelméről**

***6. napirendi pont:*** Beszámoló a 2018. évi adóztatási tevékenységről

Előadó: dr. Demjanovich Orsolya jegyző

Szabados Ákos: Megnyitja a napirendi pontot. Kéri a bizottságok véleményét.

Marton Sándorné: A Pénzügyi Bizottság az előterjesztésben szereplő beszámoló elfogadását javasolja.

Csaszny Márton: A Gazdasági Bizottság támogatja az előterjesztésben szereplő beszámoló elfogadását.

Szabados Ákos: Megállapítja, hogy a napirendi pont kapcsán kérdés, hozzászólás nem hangzik el, a vitát lezárja.

Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 16 képviselő 16 igen 0 nem 0 tartózkodással elfogadja azt.

**096/2019. (V. 09.) Ök. sz. határozat**

a Képviselő-testület

a 2018. évi adóztatási tevékenységről szóló jegyzői beszámolót elfogadja.

***7. napirendi pont:*** Javaslat a Bp. XX. Kossuth Lajos u. 63. szám alatti telekingatlan hasznosítása érdekében lefolytatott pályázati eljárás eredményének megállapítására

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Csaszny Márton: A Gazdasági Bizottság a pályázat eredménytelennek nyilvánítását kéri, illetve javasolják, hogy Szabados Ákos polgármester kérje fel R. Takács Eszter főépítészt, hogy erre a területre vonatkozóan vizsgálják meg az építési szabályzat adta fejlesztési lehetőségeket, és ezt terjesszék a Gazdasági Bizottság elé.

Mach Péter: A Környezetvédelmi és Városfejlesztési Bizottság a Gazdasági Bizottság javaslatával egyetért, azzal a kiegészítéssel, hogy a Gazdasági, valamint a Környezetvédelmi és Városfejlesztési Bizottság 2019. júniusi ülésére terjesszék be azt.

Kaiser György: Korábban felvetette, hogy talán érdemes lenne látogatottabb internetes ingatlanos portálokon is meghirdetni az ilyen nagyobb értékű ingatlanokat. Azt már soha nem tudják meg, hogy ez az ingatlan elkelt volna-e az ingatlanos portálon, vagy lett volna-e érdeklődő arra? Javasolja, hogy a jövőben ilyen esetekben tegyenek egy próbát, lehet, hogy nem lesz igaza, de azért egy próbát megérne.

Szabados Ákos: Véleménye szerint ennek nincs akadálya, kéri az illetékes osztályt, hogy e szerint járjanak el a jövőben.

*/Nemes László alpolgármester úr 1430-kor elhagyja az üléstermet./*

Szabados Ákos: Megállapítja, hogy a napirendi pont kapcsán több kérdés, hozzászólás nem hangzik el, a vitát lezárja.

Szavazásra teszi fel a Környezetvédelmi és Városfejlesztési, valamint a Gazdasági Bizottság elhangzott módosító javaslatával egyidejűleg az előterjesztésben szereplő határozati javaslat elfogadását.

Megállapítja, hogy a jelenlévő 15 képviselő 15 igen 0 nem 0 tartózkodással elfogadja azt.

**097/2019. (V. 09.) Ök. sz. határozat**

a Képviselő-testület

1. a **Budapest XX. kerület, Kossuth Lajos 63.** szám alatti (172392 hrsz.)  
 ingatlanra lefolytatott, az ingatlan értékesítés útján történő hasznosítására vonatkozó pályázati eljárást – tekintettel arra, hogy a pályázati felhívásban meghatározott benyújtási határidő lejártáig nem érkezett pályázat –   
 **eredménytelennek nyilvánítja**.

2. felkéri a polgármestert, hogy a területre vonatkozóan az önkormányzat   
főépítészével vizsgáltassa meg az építési szabályzat adta fejlesztési lehetőségeket és azt terjessze be a Gazdasági, valamint a Környezetvédelmi és Városfejlesztési Bizottság júniusi ülésére.

Felelős: Szabados Ákos polgármester

Határidő: azonnal

***8. napirendi pont:*** Javaslat a Bp. XX. Kossuth Lajos utca 68. sz. alatti és Kossuth Lajos utca 146. szám alatti ingatlanok további hasznosítására

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Csaszny Márton: A Gazdasági Bizottság a Kossuth Lajos u. 146. szám alatti ingatlan esetében a határozati javaslatban szereplő I/2, és II. pontok, a Kossuth Lajos 68. szám alatti ingatlan esetében pedig a II/1, II/2., III. pontok elfogadását javasolja.

Szabados Ákos: Megállapítja, hogy a napirendi pont kapcsán kérdés, hozzászólás nem hangzik el, a vitát lezárja.

Szavazásra teszi fel a Kossuth Lajos utca 146. szám alatti ingatlanra vonatkozó, az előterjesztésben szereplő határozati javaslat I/2., és II., pontjának elfogadását.

Megállapítja, hogy a jelenlévő 15 képviselő 14 igen 0 nem 1 tartózkodással elfogadja azt.

**098/2019. (V. 09.) Ök. sz. határozat**

a Képviselő-testület

**I.** a **Budapest XX. Kossuth Lajos utca 146. szám alatti** (174090hrsz) 541 m2 alapterületű **ingatlan**on elhelyezkedő 131 m2 hasznos alapterületű épületet **2019. június 1. napjától 2024. május 31. napjáig** terjedő időszakra **bérbe adja a Descartes & Sullivan Publishing Bt.** (székhely: 1119 Budapest, Tétényi út 38. B. ép. 5. em. 18.; adószám: 22352075-1-43) **részére kedvezményes, 100.000 Ft/hó + ÁFA; azaz bruttó 127.000, - Ft/hó összegű bérleti díj**, három havi bérleti díjnak megfelelő, azaz **bruttó 381.000, - Ft összegű óvadék**, valamint **közüzemi díjak megfizetése mellett azzal a feltétellel, hogy a bérlő a bérleti szerződésben vállalja, hogy**

* a bérleményben létrehozza és a bérleti jogviszony fennállása alatt folyamatosan működteti az Erzsébeti Kékfestő Ház Nyitott Műhelyt,
* a bérleti jogviszony fennállása alatt havonta két alkalommal iskolai vagy művelődési házban meghirdetett foglalkozást tart (műhelyben egyszerre maximum 10 főt fogad, vagy kitelepüléssel maximum 20-24 főt igény és értékegyeztetés szerint vállal), mely során a foglalkozások anyagköltségét a hazavihető termékkel együtt (kb. 10.000, - Ft/fő értékben) maga finanszírozza.
* igény esetén tematikus kiállítással részt vesz az önkormányzati rendezvényeken (divatbemutató, mesterségbemutató, kirakodóvásár)
* az ingatlan belső felújítását és kialakítását saját költségén végezteti el. A kivitelezéshez szükséges engedélyek és hozzájárulások beszerzése a Descartes & Sullivan Publishing Bt. feladata.

Amennyiben a Descartes & Sullivan Publishing Bt**.** a **határozat kézhezvételétől számított 60 napon belül nem köti meg a helyiségbérleti szerződést, a Képviselő-testület jelen határozatát visszavontnak tekinti.**

**II.** felkéri Polgármestert a szükséges intézkedések megtételére.

Felelős: Szabados Ákos polgármester

Határidő: adott

Szabados Ákos: Szavazásra teszi fel a Kossuth Lajos utca 68. szám alatti ingatlanra vonatkozóan az előterjesztésben szereplő határozati javaslat II/1, II/2., III. pontok elfogadását.

Megállapítja, hogy a jelenlévő 15 képviselő 14 igen 0 nem 1 tartózkodással elfogadja azt.

**099/2019. (V. 09.) Ök. sz. határozat**

a Képviselő-testület

I.a **Budapest XX. Kossuth Lajos utca 68. szám alatti** (172404hrsz) 603 m2 alapterületű **ingatlan**on elhelyezkedő 106 m2 hasznos alapterületű épületet **nem adja bérbe az Erzsébeti Kékfestő Ház Nyitott Műhely** (cég név: Descartes & Sullivan Publishing Bt., székhely: 1119 Budapest, Tétényi út 38. b ép. 5. em. 18.; adószám: 22352075-1-43) **részére.**

II. felkéri a polgármestert, hogy az **ingatlan bérbeadás útján történő hasznosítására vonatkozó szándékáról tegyen közzé hirdetményt a helyben szokásos módon**, és amennyiben az ingatlan bérbevételére vonatkozóan bárki részéről megkeresés érkezik, úgy azt haladéktalanul terjessze a Gazdasági Bizottság – mint a tulajdonosi jogkört gyakorló bizottság – soron következő ülése elé. Felkéri a Gazdasági Bizottságot, hogy a bérbeadás során az **ingatlan bérleti díját** a CPR-Vagyonértékelő Kft. által készített, 2019. március 19-én kelt értékbecslésben foglaltak alapján **246.100, - Ft + ÁFA/hó összegben határozza meg**.

III.felkéri Polgármestert a szükséges intézkedések megtételére.

Felelős: Szabados Ákos polgármester

Határidő: 2019. június 30.

*/Nemes László alpolgármester úr 1434-kor visszatér az ülésterembe./*

***9. napirendi pont:*** Javaslat az „Önkormányzati feladatellátást szolgáló fejlesztések támogatása” című   pályázaton történő részvételre

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Mach Péter: A Környezetvédelmi és Városfejlesztési Bizottság támogatja az előterjesztésben szereplő határozati javaslat elfogadását.

Marton Sándorné: A Pénzügyi Bizottság kéri az előterjesztésben szereplő határozati javaslat elfogadását.

Szabados Ákos: Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 16 képviselő 16 igen 0 nem 0 tartózkodással elfogadja azt.

**100/2019. (V.09.) Ök. sz. határozat**

a Képviselő-testület

1. az „Önkormányzati feladatellátást szolgáló fejlesztések” című pályázaton az alábbi alcél megvalósulásával vesz részt:

„Budapest Főváros XX. kerületben járda javítására, karbantartására, felújítására vonatkozó munkák (elsődleges cél: járda javítás, karbantartás, felújítás; egyéb kapcsolódó cél: vízelvezető-létesítmény felújítása, korszerűsítése, kialakítása)”,

1. nyilatkozik, hogy biztosítja a pályázathoz 2019. évben szükséges bruttó 27.000.000,- Ft összegű saját forrás fedezetét az Önkormányzat 2019. évi költségvetésének „Általános tartalék” sora terhére,
2. felkéri a polgármestert a pályázat benyújtására, a pályázat elnyerése esetén a támogatási szerződés aláírására és a szükséges intézkedések megtételére.

Határidő: azonnal

Felelős: Szabados Ákos polgármester

***10. napirendi pont:*** Javaslat a 2018. évi Éves Ellenőrzési Jelentés jóváhagyására

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottság véleményét.

Marton Sándorné: A Pénzügyi Bizottság kéri az előterjesztésben szereplő határozati javaslat elfogadását.

Szabados Ákos: Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 16 képviselő 16 igen 0 nem 0 tartózkodással elfogadja azt.

**101/2019. (V.09.) Ök. sz. határozat**

a Képviselő-testület

a 2018. évről szóló éves ellenőrzési jelentést jóváhagyja.

*(A 2018. évi Éves Ellenőrzési Jelentés a jegyzőkönyv mellékletét képezi.)*

***11. napirendi pont:*** Javaslat 2018. évi Éves Összefoglaló Ellenőrzési Jelentés jóváhagyására

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Marton Sándorné: A Pénzügyi Bizottság kéri az előterjesztésben szereplő határozati javaslat elfogadását.

Szabados Ákos: Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 16 képviselő 16 igen 0 nem 0 tartózkodással elfogadja azt.

**102/2019. (V.09.) Ök. sz. határozat**

a Képviselő-testület

a 2018. évről szóló éves összefoglaló ellenőrzési jelentést jóváhagyja.

*(A 2018. évi Éves Összefoglaló Ellenőrzési Jelentés a jegyzőkönyv mellékletét képezi.)*

***12. napirendi pont:*** Beszámoló Budapest Főváros XX. kerület Pesterzsébet Önkormányzata 2018. évi költségvetésének végrehajtásáról A 2018. évi maradvány jóváhagyása

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Marton Sándorné: A Pénzügyi Bizottság kéri az előterjesztésben szereplő Budapest Főváros XX. kerület Pesterzsébet Önkormányzata 2018. évi költségvetésének végrehajtásáról és a 2018. évi maradvány jóváhagyásáról szóló rendelettervezet elfogadását, valamint támogatja az önkormányzat által átadott pénzeszközökről szóló beszámoló elfogadását. A mai napon a képviselők rendelkezésére bocsájtották a Pénzügyi Bizottság véleményét a beszámoló-tervezetről és a vagyonváltozás alakulásáról.

Csaszny Márton: A Gazdasági Bizottság támogatja az előterjesztésben szereplő rendeletmódosítás elfogadását, valamint támogatja az önkormányzat által átadott pénzeszközökről szóló beszámoló elfogadását.

Mach Péter: A Környezetvédelmi és Városfejlesztési Bizottság az előterjesztésben szereplő rendeletmódosítás elfogadását javasolja és kéri az önkormányzat által átadott pénzeszközökről szóló beszámoló elfogadását.

Rostagni Attila: A Jogi, Igazgatási és Közbiztonsági Bizottság az előterjesztésben szereplő rendelettervezet elfogadását kéri, valamint támogatja az önkormányzat által átadott pénzeszközökről szóló beszámoló elfogadását.

Fekete Katalin: Az Oktatási, Kulturális, Ifjúsági és Informatikai Bizottság az előterjesztésben szereplő rendelettervezet elfogadását támogatta, valamint kéri az önkormányzat által átadott pénzeszközökről szóló beszámoló elfogadását.

Nagy Lászlóné: A Szociális Bizottság kéri az előterjesztésben szereplő Budapest Főváros XX. kerület Pesterzsébet Önkormányzata 2018. évi költségvetésének végrehajtásáról, valamint a 2018. évi maradvány jóváhagyásáról szóló rendelet-tervezet elfogadását, valamint támogatja az önkormányzat által átadott pénzeszközökről szóló beszámolót elfogadását.

Komoróczy László: Civil tanácsnokként elfogadásra javasolja az előterjesztésben szereplő rendelettervezet elfogadását, valamint támogatja az önkormányzat által átadott pénzeszközökről szóló beszámolót elfogadását.

Nemesné Németh Judit: Közlekedési tanácsnokként kéri az előterjesztésben szereplő Budapest Főváros XX. kerület Pesterzsébet Önkormányzata 2018. évi költségvetésének végrehajtásáról, a 2018. évi maradvány jóváhagyásáról szóló rendelettervezet elfogadását, valamint támogatja az önkormányzat által átadott pénzeszközökről szóló beszámolót elfogadását.

Fekete László: Sporttanácsnokként támogatja az előterjesztésben szereplő rendelet-tervezet elfogadását, és kéri az önkormányzat által átadott pénzeszközökről szóló beszámoló elfogadását.

Szabados Ákos: Szavazásra teszi fel az előterjesztésben szereplő, az önkormányzat által átadott pénzeszközökről szóló beszámoló elfogadását.

Megállapítja, hogy a jelenlévő 16 képviselő 15 igen 0 nem 1 tartózkodással elfogadja azt.

**103/2019. (V.09.) Ök. sz. határozat**

a Képviselő-testület

az Önkormányzat által átadott pénzeszközökről szóló beszámolót elfogadja.

Szabados Ákos: Felkéri dr. Demjanovich Orsolya jegyző asszonyt, hogy „Budapest Főváros XX. kerület Pesterzsébet Önkormányzata 2018. évi költségvetésének végrehajtásáról. A 2018. évi maradvány jóváhagyása” című rendelettervezet jóváhagyását név szerinti szavazással bonyolítsa le.

Dr. Demjanovich Orsolya: A név szerinti szavazást lebonyolítja.

"Igen" szavazatok:

Szabados Ákos polgármester, Kovács Eszter alpolgármester, Juhász Lajosné, Nemes László alpolgármester, Kaiser György, Marton Sándorné, Bada-Gémesi Emese, Csaszny Márton, Fekete Katalin, Fekete László, Komoróczy László, Mach Péter, Nagy Lászlóné, Nemesné Németh Judit, Rostagni Attila.

"Nem" szavazat:

Völgyesi Krisztián.

Szabados Ákos: Megállapítja a név szerinti szavazás eredményét, mely szerint a jelenlévő 16 képviselő 15 igen szavazattal 1 nem szavazattal elfogadta Pesterzsébet Önkormányzata Budapest Főváros XX. kerület Pesterzsébet Önkormányzata 2018. évi költségvetésének végrehajtásáról a 2018. évi maradvány jóváhagyásáról

**Az önkormányzat**

**megalkotja 18/2019. (V. 20.) rendeletét az önkormányzat 2018. évi költségvetési rendeletének végrehajtásáról és a 2018. évi maradvány jóváhagyásáról**

***13. napirendi pont:*** Bizottságok beszámolói, tagcserék, kérdések, bejelentések, interpellációk

Előadó: Bizottsági elnökök, tanácsnokok, képviselők

Szabados Ákos: Megnyitja a napirendet, kéri a bizottságok véleményét.

Komoróczy László: Az elmúlt ciklusban a kerületben végzett munkájáért Szabados Ákos polgármester úr részére kéthavi illetményének megfelelő összegű jutalom elfogadását javasolja. Tájékoztatja a képviselő-testületet arról, hogy a hivatal dolgozói is ennek megfelelő mértékű jutalmat kaptak tavaly. Megjegyzi, hogy az ötéves ciklus alatt a polgármester részére a törvény szerint összesen harminc havi illetményének megfelelő összeg adható jutalomként. Szabados Ákos polgármester úr ez idő alatt négyhavi illetményének megfelelő összegű jutalmat kapott. Határozati javaslat a következő: „Budapest Főváros XX. kerület Pesterzsébet Önkormányzatának képviselő-testülete Szabados Ákos polgármester úr részére hosszú évek óta a kerületért végzett munkájáért kéthavi illetményének megfelelő összegű jutalmat állapít meg.” Kéri javaslata elfogadásának támogatását.

Szabados Ákos: Az ülés vezetését átadja Kovács Eszter alpolgármester asszony részére.

Kovács Eszter: Az ülés vezetését átveszi.

Juhász Lajosné: A Fidesz frakció megszavazza a javaslatot, egyben üdvözli Komoróczy László képviselőtársa javaslatát, ami az Ő kezdeményezésére történt. Köszöni.

Kovács Eszter: Szavazásra teszi fel Komoróczy László képviselő úr javaslatát, mely szerint Szabados Ákos polgármester úr részére, hosszú évek óta a kerületért végzett munkájáért kéthavi illetményének megfelelő összegű jutalmat állapít meg.

Megállapítja, hogy a jelenlévő 16 képviselő 14 igen 1 nem 0 tartózkodással elfogadja azt.

*(Szabados Ákos polgármester úr személyes érintettség okán nem szavaz.)*

**104/2019. (V.09.) Ök. sz. határozat**

a Képviselő-testület

Szabados Ákos polgármester úr részére hosszú évek óta a kerületért végzett munkájáért kéthavi illetményének megfelelő összegű jutalmat állapít meg.

Mach Péter: Tájékoztatja a képviselő-testület tagjait, hogy a Környezetvédelmi és Városfejlesztési Bizottság az ülésén három pályázatról is döntést hozott. A „Madarak és Fák Napja” intézményi pályázatot elbírálták és a díjakat holnap a Hajós Alfréd Általános Iskolában osztják ki a pályázóknak. Az „Élhető, tisztább zöldebb Pesterzsébetért” címmel kiírt pályázattal kapcsolatban 2019. május 25-én a babaparkban rendezett családi napon hirdetnek eredményt. A „Fogadd örökbe a játszótered és kutyafuttatód” című pályázati kiírás is eredményes volt.

Kaiser György: Örvendetesnek tartja a kerületben létrehozott elektromos töltőállomások indítását, amelyek működőképesek az első körben végrehajtott fejlesztés összes helyszínein. Egyes polgártársak még nem szokták meg, hogy ezekre a helyekre normál autóval nem parkolhatnak. Lehet, hogy ennek az az oka, hogy nem igazán feltűnő a jelzésük. Budapesten sok helyen a teljes parkolóhelyet feltűnően zöldre festik, kéri, hogy a kerületben is jelezzék ilyen módon ezeket a parkolókat a könnyebb láthatóság érdekében.

Völgyesi Krisztián: Igazából hozzászólása nem kapcsolódik a korábbi szavazáshoz, de gyakorlatilag összeköthető és indokolja is azt. A múlt hónapban ugyanezen napirendi pontnál kérdezte polgármester urat arról, hogy mikor fejezik be a Baross utca – Topánka utca sarkán létesítendő buszvárót, aminek még mindig nincs oldala és hátfala. Az elmúlt napokban is esőben álltak az emberek és a buszváró jelenleg sem az esőtől sem a naptól, sem a széltől nem nyújt védelmet, kéri, hogy a megállót lássák el megfelelő hátfallal és oldalfalakkal.

Marton Sándorné: Elmondja, hogy a Nagysándor utcából kihajtva kerülő utcáknak használják a Duna utcát és az Attila utcát. Ezen az útszakaszon nagy a teherautó forgalom, az úttestek rossz állapotúak. A lakosság kéri az utcák egyirányúsítását, vagy fekvőrendőrök kiépítését az adott szakaszon. Az előző képviselő-testületi ülésen kerültek szóba a Wesselényi utca és a Virág Benedek utca közötti szakaszon felmerülő parkolási gondok, amit a buszforgalom is megnehezít. Történt-e ez ügyben valamilyen előrelépés?

Kérdést tesz fel: Válaszol:

Marton Sándorné Kernné dr. Kulcsár Dóra

Kovács Eszter

Fekete László: A Jókai Mór utca és a Thököly utca környékén fiatal csoportok „szúrják” magukat, jelenlétük állandó probléma. A lakosság kéri a rendőrség segítségét, a gyakoribb jelenlétet, valamint kamerák kihelyezését a területre. Ugyanezen területen problémát jelent a járdák állapota is, mindenképp szükséges a javításuk. Elmondja, hogy a Jókai Mór utcának a Kossuth Lajos utca – Határ út menti szakaszán nem takarítanak.

Mach Péter: Több lakos jelezte, hogy a vasútállomás aluljárója drogelosztóként működik. Puskás Péter Pál Rendvédelmi osztályvezetőt is tájékoztatták erről. Véleménye szerint próbálják meg kezelni az aluljáróval kapcsolatban felmerült problémákat. Gondol itt a világításra, valamint a falfirkák tisztítására. Alapvetően nem biztonságos az aluljáró. A fenntartó próbáljon meg kitalálni valamit, akár a kerülettel közösen. Akár akadály-mentesíthetik is, viszont ha azt nem lehet, akkor is világosabbá és biztonságosabbá kell tenni.

Szabados Ákos: Először is szeretné megköszönni a képviselő-testületnek ezt a gesztust, amely döntés egy közös munka eredménye. A mögöttük hagyott évek nem voltak zökkenőmentesek. Számtalan olyan feladatot hajtottak végre és olyan problémákkal kerültek szembe, amelyben nem tudtak minden esetben azonos álláspontra helyezkedni. Tisztában van azzal, hogy az elmúlt évek során az Ő természete sem lett könnyebb. Ezzel együtt úgy ítéli meg, hogy ezek az évek is eredményesek voltak Pesterzsébet szempontjából. Biztos lehetett volna a polgármesteri munkát is magasabb színvonalon teljesíteni, Ő igyekezett és reméli, hogy ezt az igyekezetet vették figyelembe a döntés meghozatalakor. Még akkor is, ha egyébként, - mint már említette - biztos akad olyan kérdés, amiben nem volt százszázalékos egyetértés. Az utolsó nem ősz hajszála is elfogyott a ciklus végére és a teljes fehér előny is bármilyen más polgármester jelölttel szemben az elkövetkezendő évekre, mivel Ő már legalább megőszült. Ezzel már nem kell bíbelődnie, ha esetleg ebben a székben marad, míg mindenki mást rémisszen el ez a változás. Még egyszer köszöni és köszöni a mögöttük hagyott éveket jellemző együttműködést. Reméli, hogy az elkövetkező pár hónap is viszonylag zökkenőmentesen zajlik. A jelenleg elfogadott költségvetés a hivatal, valamint az intézmények munkája valamennyijük számára sikert és eredményt hoz majd az önkormányzati választásokon. Mindenkinek szurkol ahhoz, hogy amit ezzel kapcsolatban tervez, azt teljesíteni is tudja és a költségvetésben megfogalmazottak valóban a kerület érdekét szolgálják és érezhető változást jelentsenek az elkövetkezendő időszakban.

Kovács Eszter: Megköszöni a részvételt az ülést bezárja, további szép napot kíván minden résztvevőnek.

*/Az ülés 1600-kor ért véget./*

K.m.f.

**Szabados Ákos**  **dr. Demjanovich Orsolya**

polgármester jegyző